Park Won-soon, primarul Seulului, a fost găsit mort, la câteva ore după ce a fost dat dispărut.
Primarul oraşului Seul, capitala Coreei de Sud, a fost găsit mort, la câteva ore după ce fusese anunțată dispariţia acestuia. Cauza exactă a morţii este încă necunoscută. Poliţiştii presupun că e vorba de o sinucidere.
Primarul oraşului Seul, Park Won-soon, a fost găsit mort, joi, a anunțat poliţia din Coreea. Acesta pare a fi unul din cele mai bizare cazuri de sinucidere din istoria recentă, scrie CNN.Cadavrul lui Park, în vârstă de 64 de ani, a fost găsit la Mount Bukak, la câteva ore după ce fusese raportată dispariţia acestuia. Cauza exactă a morţii este încă necunoscută. Joi, Park Won a fost dat dispărut, iar poliţia a demarat căutările, potrivit CNN. Dispariţia acestuia a fost raportată de fiica sa, în jurul orei 5 după amiaza. Park a devenit primar al Seulului în 2011, după ce predecesorul acestuia şi-a dat demisia în urma eşecului unui referendum ce privea oferirea de mese gratuite elevilor. Ulterior, Park a fost reales ca primar în 2014 şi apoi în 2018.